A hagyományos gravitációs állványok sporteszközök. Eredeti rendeltetésük a fokozott sport és izomtevékenységet követő izomrövidülés normál visszanyújtása egy egészséges felhasználói kör számára. Ennek a célközönségnek nem tiltott és nem is szempont a hirtelen átfordulás mellőzése, mert izomzatuk, gerincük és kooperációs készségük megbízható cselekvőképességgel társul.
A Denevérpad gyógyászati célokra lett kifejlesztve. Célja a sérült, megváltozott fizikai képességű emberek gyógyítása. Ennek megvalósítása a következők miatt csak Denevérpaddal lehetséges.
A Denevérpadra fektetett személyt, igény szerint háton, hason és oldalfekvésben pozicionálhatjuk. E testhelyzeteken belül, egyéb ergonómiai manipulációk is lehetségesek a gerinc íveinek a nyújtás, vagy húzás szempontjából legelőnyösebb beállításának érdekében.
A megfelelő dőlésszöget a fokozatosság elve szerint érjük el: A Denevérpadot a gép használója emelőmotor vezérlésével mozgatja komfortigénye szerint, amely a végállások között fel és le irányban bárhol megállítható és újraindítható. Az esetleges áramkimaradást szünetmentes tápegység küszöböli ki. A gép használójának semmilyen fizikai erőt nem kell kifejtenie. A fokozatok között alkalmazkodik a szervezet az átforduláshoz, így elkerülhetőek a negatív hatások.
A kíméletes, egyedi komfortigényekkel összhangban lévő húzással számtalan, egyéb nyújtóeljárásnál előforduló kontra indikáció (alkalmazást kizáró tény) kiküszöbölhető. Nem az a kifejezett cél, hogy a beteg minél meredekebb szögben lógjon! Az alkalmazás minden esetben testre szabott, amelyet a használó testének visszajelzéseinek együttes figyelembevételével kell meghatározni.
A Denevérpad gerincsérvek, csípő panaszok, csigolyaelcsúszás és a gerinc leépüléses degeneratív folyamatainak gyógyítására és ezek megelőzésére szolgáló speciális gerinc-húzó orvosi eszköz.
A Denevérpad a nyújtás nélküli terápiás gerinchúzatás eszköze. Célja: a diszkuszok gravitációs rehidratációja, avagy a porckorongok folyadékfeltöltése azok természetes anyagcsere folyamatainak húzással való fokozása által. Az ergonómiailag testre szabott, komfortizált kezeléseknél a húzóerő kívánatos mértéke nem okoz megnyúlást. Olyan ez, mintha egy pótkocsit valamivel mindig kisebb erővel húznánk, mint ami az elmozdításához szükséges. A Denevérpad alkalmazásának fogalma élesen elkülönül minden a nyújtásokat célzó eljárástól, mivel nem is az. Ezért ezen betegségek kezelésénél semmilyen összehasonlítási alapot nem képez azokkal.
A Denevérpad gerincferdülés, izomrövidülés művi beavatkozás nélküli gyógyítására és ezek megelőzésére szolgáló speciális gerincnyújtó orvosi eszköz.
A használatot ezeknél az eseteknél is ergonómiailag személyre kell szabni.